CELEX: 32020D1320
Language: lv
Date: 2020-09-22 00:00:00
Title: Komisijas Īstenošanas lēmums (ES) 2020/1320 (2020. gada 22. septembris), ar kuru groza Īstenošanas lēmumu (ES) 2018/1986, ar ko izveido īpašas kontroles un inspekcijas programmas konkrētām zvejniecībām

23.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 309/8
               
            
         KOMISIJAS ĪSTENOŠANAS LĒMUMS (ES) 2020/1320
         (2020. gada 22. septembris),
         ar kuru groza Īstenošanas lēmumu (ES) 2018/1986, ar ko izveido īpašas kontroles un inspekcijas programmas konkrētām zvejniecībām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 1224/2009 (2009. gada 20. novembris), ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 95. pantu,
         ņemot vērā Eiropas Parlamenta un Padomes Regulu (ES) 2019/473 (2019. gada 19. marts) par Eiropas Zivsaimniecības kontroles aģentūru (2) un jo īpaši tās 17. panta 1. punktu,
         tā kā:
         
                     (1)
                  
                  
                     Regula (EK) Nr. 1224/2009 nosaka, kā kontrolējamas visas darbības, kuras ietvertas kopējā zivsaimniecības politikā un kuras veic dalībvalstu teritorijā vai Savienības ūdeņos vai kuras veic Savienības zvejas kuģi vai – neskarot karoga dalībvalsts primāro atbildību – dalībvalstu valstspiederīgie.
                  
               
                     (2)
                  
                  
                     Saskaņā ar minētās regulas 95. pantu Komisijas Īstenošanas lēmums (ES) 2018/1986 (3) paredz īpašas kontroles un inspekcijas programmas konkrētām zvejniecībām un jūras baseiniem.
                  
               
                     (3)
                  
                  
                     Lai atspoguļotu attiecībā uz Savienības zvejniecībām nesen pieņemtos saglabāšanas un pārvaldības pasākumus (4) un Vidusjūras Vispārējās zivsaimniecības komisijas (GFCM) ieteikumus (5) Īstenošanas lēmums (ES) 2018/1986, ar ko izveido īpašas kontroles un inspekcijas programmas konkrētām zvejniecībām, Vidusjūrā un Melnajā jūrā būtu jāattiecina arī uz zvejniecībām, kas izmanto heka, sārtās dziļūdens garneles, Āfrikas dziļūdens garneles, sarkanās milzu garneles, Norvēģijas omāra, sarkansvītrainās jūrasbarbes, sarkanspuru pageles, parastās jūrasmēles, sarkanā koraļļa, korifēnu un brētliņas krājumus. Skaidrības labad ir lietderīgi noteikt Jonijas jūras, Levantes jūras un Alvoranas jūras definīciju.
                  
               
                     (4)
                  
                  
                     Kopīgas inspicēšanas un pārraudzības darbības attiecīgās dalībvalstis vajadzības gadījumā veic saskaņā ar kopējiem izvietošanas [kopīgas resursu izmantošanas] plāniem, kurus Eiropas Zivsaimniecības kontroles aģentūra sagatavojusi saskaņā ar Regulas (ES) 2019/473 9. un 10. pantu. Lai Komisija varētu pildīt pienākumus, ko tai uzliek Regula (EK) Nr. 1224/2009 un Regulas (ES) 2019/473 17. panta 1. punkts, Komisijai vajadzētu iegūt piekļuvi informācijai, kuras apmaiņa notiek kopīgo inspekcijas un pārraudzības darbību ietvaros.
                  
               
                     (5)
                  
                  
                     Tāpēc Īstenošanas lēmums (ES) 2018/1986 būtu attiecīgi jāgroza.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Zvejniecības un akvakultūras komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmuma (ES) 2018/1986 10. pantu groza šādi:
            
                        1)
                     
                     
                        panta 1. punkta pirmo daļu aizstāj ar šādu:
                        
                           “1.   Īpašo kontroles un inspekcijas programmu īstenošanas vajadzībām katra attiecīgā dalībvalsts nodrošina, ka starp to un citām attiecīgajām dalībvalstīm un EFCA notiek elektroniska apmaiņa ar datiem, kas saistīti ar zvejas darbībām un ar zveju saistītām darbībām, uz kurām attiecas īpašās kontroles un inspekcijas programmas. Komisijai ir piekļuve datiem, kuru apmaiņa notiek saskaņā ar šo daļu.”;
                        
                     
                  
                        2)
                     
                     
                        panta 2. punktu aizstāj ar šādu:
                        
                           “2.   Dati, ar kuriem apmainās saskaņā ar 1. punktu, drīkst ietvert personas datus. Lai izpildītu īpašajās kontroles un inspekcijas programmās noteiktos uzdevumus un pienākumus, EFCA, Komisija un dalībvalstis drīkst apstrādāt personas datus, kuriem tās var piekļūt atbilstīgi 1. punktam. EFCA, Komisija un dalībvalstis saskaņā ar Regulas (ES) 2016/679 5. pantu un Regulas (ES) 2018/1725 4. pantu veic pasākumus, kas vajadzīgi, lai nodrošinātu personas datu pienācīgu aizsardzību.”;
                        
                     
                  
                        3)
                     
                     
                        panta 6. punktu aizstāj ar šādu:
                        
                           “6.   EFCA, Komisija un dalībvalstu iestādes nodrošina atbilstīgi šim lēmumam veiktās personas datu apstrādes drošību. EFCA un dalībvalstu iestādes sadarbojas ar drošību saistītos uzdevumos.”;
                        
                     
                  
                        4)
                     
                     
                        panta 7. punktu aizstāj ar šādu:
                        
                           “7.   EFCA, Komisija un dalībvalstis saskaņā ar Regulas (EK) Nr. 1224/2009 113. pantu veic pasākumus, kas vajadzīgi, lai pienācīgi aizsargātu atbilstīgi šim lēmumam saņemtās informācijas konfidencialitāti.”
                        
                     
                  
         
            2. pants
            Īstenošanas lēmuma (ES) 2018/1986 I un II pielikumu aizstāj ar šā lēmuma pielikuma tekstu.
         
         
            3. pants
            Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2020. gada 22. septembrī
            
               
                  Komisijas vārdā –
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 343, 22.12.2009., 1. lpp.
         
         
            (2)  OV L 83, 25.3.2019., 18. lpp.
         
         
            (3)  Komisijas Īstenošanas lēmums (ES) 2018/1986 (2018. gada 13. decembris), ar ko izveido īpašas kontroles un inspekcijas programmas konkrētām zvejniecībām un atceļ Īstenošanas lēmumus 2012/807/ES, 2013/328/ES, 2013/305/ES un 2014/156/ES (OV L 317, 14.12.2018., 29. lpp.).
         
            (4)  Eiropas Parlamenta un Padomes Regula (ES) 2019/1022 (2019. gada 20. jūnijs), ar kuru izveido daudzgadu plānu zvejniecībām, kas izmanto bentiskos krājumus Vidusjūras rietumu daļā, un ar kuru groza Regulu (ES) Nr. 508/2014 (OV L 172, 26.6.2019., 1. lpp.).
         
            (5)  Ieteikums GFCM/43/2019/2 par daudzgadu pārvaldības plānu sarkanspuru pageles ilgtspējīgai izmantošanai Alvoranas jūrā (1.–3. ģeogrāfiskais apakšapgabals). Ieteikums GFCM/43/2019/5 par daudzgadu pārvaldības plānu ilgtspējīgām demersālajām zvejniecībām Adrijas jūrā (17. un 18. ģeogrāfiskais apakšapgabals). Ieteikums GFCM/43/2019/6 par pārvaldības pasākumiem ilgtspējīgai zvejai, kurā Sicīlijas šaurumā ar trali kā mērķsugas zvejo sarkano milzu garneli un Āfrikas dziļūdens garneli (12., 13., 14., 15. un 16. ģeogrāfiskais apakšapgabals). Ieteikums GFCM/43/2019/4 par pārvaldības plānu sarkanā koraļļa ilgtspējīgai izmantošanai Vidusjūrā. Ieteikums GFCM/43/2019/1 par pārvaldības pasākumu kopumu noenkurotu zivju pievilināšanas ierīču izmantošanai lielās korifēnas zvejā Vidusjūrā.
      
      
         
            PIELIKUMS
            
               
                  
                     “I PIELIKUMS
                     
                        INFORMĀCIJA PAR ĪPAŠO KONTROLES UN INSPEKCIJAS PROGRAMMU ZVEJNIECĪBĀM, KAS IZMANTO ICCAT
                         (1)
                        APTVERTĀS SUGAS AUSTRUMATLANTIJĀ UN VIDUSJŪRĀ, UN DAŽĀM DEMERSĀLAJĀM UN PELAĢISKAJĀM ZVEJNIECĪBĀM, KAS DARBOJAS VIDUSJŪRĀ
                     
                     
                        1.   
                        Šī īpašā kontroles un inspekcijas programma aptver ģeogrāfiskos apgabalus, kas definēti šādi:
                        
                                    a)
                                 
                                 
                                    “Austrumatlantija” ir Starptautiskās Jūras pētniecības padomes (ICES (2)) 7., 8., 9. un 10. apakšapgabals, kas definēts Eiropas Parlamenta un Padomes Regulas (EK) Nr. 218/2009 (3) III pielikumā, un FAO (4) 34.1.2. rajons;
                                 
                              
                                    b)
                                 
                                 
                                    “Vidusjūra” ir FAO 37.1., 37.2. un 37.3. apakšapgabals jeb 1.–27. ģeogrāfiskais apakšapgabals, kas definēts Eiropas Parlamenta un Padomes Regulas (ES) Nr. 1343/2011 (5) I pielikumā;
                                 
                              
                                    c)
                                 
                                 
                                    “Adrijas jūras ziemeļu daļa” un “Adrijas jūras dienvidu daļa” ir 17. un 18. ģeogrāfiskais apakšapgabals, kas definēts Regulas (ES) Nr. 1343/2011 I pielikumā;
                                 
                              
                                    d)
                                 
                                 
                                    “Sicīlijas šaurums” ir 12., 13., 14., 15. un 16. ģeogrāfiskais apakšapgabals, kas definēts Regulas (ES) Nr. 1343/2011 I pielikumā;
                                 
                              
                                    e)
                                 
                                 
                                    “Jonijas jūra” ir 19., 20. un 21. ģeogrāfiskais apakšapgabals, kas definēts Regulas (ES) Nr. 1343/2011 I pielikumā;
                                 
                              
                                    f)
                                 
                                 
                                    “Levantes jūra” ir 24., 25., 26. un 27. ģeogrāfiskais apakšapgabals, kas definēts Regulas (ES) Nr. 1343/2011 I pielikumā;
                                 
                              
                                    g)
                                 
                                 
                                    “Alboranas [Alvoranas] jūra” ir 1.–3. ģeogrāfiskais apakšapgabals, kas definēts Regulas (ES) Nr. 1343/2011 I pielikumā.
                                 
                              
                     
                        2.   
                        
                           Attiecīgās dalībvalstis ir Francija, Grieķija, Horvātija, Itālija, Kipra, Malta, Portugāle, Slovēnija un Spānija.
                        
                     
                     
                        3.   
                        Programma aptver šādas zvejniecības:
                        
                                    —
                                 
                                 
                                    zvejniecības (arī atpūtas zveja), kas izmanto zilās tunzivs krājumus Austrumatlantijā un Vidusjūrā,
                                 
                              
                                    —
                                 
                                 
                                    zvejniecības (arī atpūtas zveja), kas izmanto zobenzivs krājumus Vidusjūrā,
                                 
                              
                                    —
                                 
                                 
                                    zvejniecības, kas izmanto garspuru tunzivs krājumus Vidusjūrā,
                                 
                              
                                    —
                                 
                                 
                                    zvejniecības, kas izmanto sardīnes un anšova krājumus Adrijas jūras ziemeļu un dienvidu daļā,
                                 
                              
                                    —
                                 
                                 
                                    zvejniecības, kas izmanto heka (Merluccius merluccius) krājumus Sicīlijas šaurumā un GFCM 1., 5., 6., 7. un 9., 10. un 11. apakšapgabalā un Adrijas jūras ziemeļu un dienvidu daļā,
                                 
                              
                                    —
                                 
                                 
                                    zvejniecības, kas izmanto sārtās dziļūdens garneles (Parapenaeus longirostris) krājumus Sicīlijas šaurumā un GFCM 1., 5., 6. un 9., 10. un 11. apakšapgabalā un Adrijas jūras ziemeļu un dienvidu daļā,
                                 
                              
                                    —
                                 
                                 
                                    zvejniecības, kas izmanto dziļūdens garneļu krājumus Levantes jūrā un Jonijas jūrā,
                                 
                              
                                    —
                                 
                                 
                                    zvejniecības, kas izmanto Āfrikas dziļūdens garneles (Aristeus antennatus) krājumus GFCM 1., 5., 6. un 7. apakšapgabalā un Sicīlijas šaurumā,
                                 
                              
                                    —
                                 
                                 
                                    zvejniecības, kas izmanto sarkanās milzu garneles (Aristaeomorpha foliacea) krājumus GFCM 9., 10. un 11. apakšapgabalā un Sicīlijas šaurumā,
                                 
                              
                                    —
                                 
                                 
                                    zvejniecības, kas izmanto Norvēģijas omāra (Nephrops norvegicus) krājumus GFCM 5., 6., 9. un 11. apakšapgabalā un Adrijas jūras ziemeļu un dienvidu daļā,
                                 
                              
                                    —
                                 
                                 
                                    zvejniecības, kas izmanto svītrainās jūrasbarbes (Mullus barbatus) krājumus GFCM 1., 5., 6., 7., 9., 10. un 11. apakšapgabalā un Adrijas jūras ziemeļu un dienvidu daļā,
                                 
                              
                                    —
                                 
                                 
                                    zvejniecības, kas izmanto sarkanspuru pageles krājumus Alboranas [Alvoranas] jūrā,
                                 
                              
                                    —
                                 
                                 
                                    zvejniecības, kas izmanto parastās jūrasmēles krājumus GFCM 17. apakšapgabalā,
                                 
                              
                                    —
                                 
                                 
                                    zvejniecības, kas izmanto sarkanā koraļļa krājumus Vidusjūrā,
                                 
                              
                                    —
                                 
                                 
                                    zvejniecības, kas izmanto korifēnu krājumus starptautiskajos ūdeņos Vidusjūrā,
                                 
                              
                                    —
                                 
                                 
                                    zvejniecības, kas izmanto zuša (Anguilla anguilla) krājumus Savienības ūdeņos Vidusjūrā,
                                 
                              
                                    —
                                 
                                 
                                    zvejniecības, kas izmanto sugas, uz kurām saskaņā ar Eiropas Parlamenta un Padomes Regulas (ES) Nr. 1380/2013 15. pantu attiecas izkraušanas pienākums.
                                 
                              
                     
                        4.   
                        Inspekciju mērķkritēriji
                        Šā pielikuma 2. punktā norādītās dalībvalstis īsteno šādus kritērijus:
                        
                                    a)
                                 
                                 
                                    Inspekcijas darbības jūrā
                                    Katru gadu vismaz 60 % no visām inspekcijām jūrā (izņemot novērošanu no gaisa) veic attiecībā uz zvejas kuģiem, kas pieder pie flotes segmentiem divās augstākā riska kategorijās, kuras noteiktas saskaņā ar 5. panta 1. punktu un 5. panta 2. punktu, un nodrošina, ka abi attiecīgie flotes segmenti ir aptverti atbilstoši un proporcionāli.
                                 
                              
                                    b)
                                 
                                 
                                    Inspekcijas izkraušanas laikā (inspekcijas ostās un pirms pirmās pārdošanas)
                                    Katru gadu vismaz 60 % no visām izkraušanas inspekcijām veic attiecībā uz zvejas kuģiem, kas pieder pie flotes segmentiem divās augstākā riska kategorijās, kuras noteiktas saskaņā ar 5. panta 1. punktu un 5. panta 2. punktu, un nodrošina, ka abi attiecīgie flotes segmenti ir aptverti atbilstoši un proporcionāli.
                                 
                              
                                    c)
                                 
                                 
                                    Inspekcijas attiecībā uz zivju krātiņveida lamatām un zivjaudzētavu iekārtām, kas saistītas ar zvejniecībām, kuras izmanto zilās tunzivs krājumus Austrumatlantijā un Vidusjūrā
                                    Katru gadu inspicē 100 % sprostā ievietošanas un pārvietošanas operāciju, to vidū zivju atbrīvošanas operāciju, ko veic krātiņveida lamatās un zivjaudzētavu iekārtās.
                                 
                              
                  
               
               
                  
                     “II PIELIKUMS
                     
                        INFORMĀCIJA PAR ĪPAŠO KONTROLES UN INSPEKCIJAS PROGRAMMU DAŽĀM ZVEJNIECĪBĀM MELNAJĀ JŪRĀ
                     
                     
                        1.   
                        Šī īpašā kontroles un inspekcijas programma aptver ģeogrāfisko apgabalu, kas definēts šādi:
                        Savienības ūdeņi Melnajā jūrā, kur “Melnā jūra” ir Vidusjūras Vispārējās zivsaimniecības komisijas (GFCM) 29. ģeogrāfiskais apakšapgabals, kas definēts Regulas (ES) Nr. 1343/2011 I pielikumā.
                     
                     
                        2.   
                        
                           Attiecīgās dalībvalstis ir Bulgārija un Rumānija.
                        
                     
                     
                        3.   
                        Programma aptver šādas zvejniecības:
                        
                                    —
                                 
                                 
                                    zvejniecības, kas izmanto akmeņplekstes krājumus Melnajā jūrā,
                                 
                              
                                    —
                                 
                                 
                                    zvejniecības, kas izmanto brētliņas krājumus Melnajā jūrā,
                                 
                              
                                    —
                                 
                                 
                                    zvejniecības, kas izmanto sugas, uz kurām saskaņā ar Regulas (ES) Nr. 1380/2013 15. pantu attiecas izkraušanas pienākums.
                                 
                              
                     
                        4.    
                        Inspekciju mērķkritēriji
                        Šā pielikuma 2. punktā norādītās dalībvalstis īsteno šādus kritērijus:
                        
                                    a)
                                 
                                 
                                    inspekcijas darbības jūrā:
                                    katru gadu vismaz 60 % no visām inspekcijām jūrā (izņemot novērošanu no gaisa) veic attiecībā uz zvejas kuģiem, kas pieder pie flotes segmentiem divās augstākā riska kategorijās, kuras noteiktas saskaņā ar 5. panta 1. punktu un 5. panta 2. punktu, un nodrošina, ka abi attiecīgie flotes segmenti ir aptverti atbilstoši un proporcionāli;
                                 
                              
                                    b)
                                 
                                 
                                    inspekcijas izkraušanas laikā (inspekcijas ostās un pirms pirmās pārdošanas):
                                    katru gadu vismaz 60 % no visām izkraušanas inspekcijām veic attiecībā uz zvejas kuģiem, kas pieder pie flotes segmentiem divās augstākā riska kategorijās, kuras noteiktas saskaņā ar 5. panta 1. punktu un 5. panta 2. punktu, un nodrošina, ka abi attiecīgie flotes segmenti ir aptverti atbilstoši un proporcionāli.
                                 
                              
                  
               ”
            
               (1)  Starptautiskā Atlantijas tunzivju saglabāšanas komisija.
            
               (2)  ICES (Starptautiskā Jūras pētniecības padome) zonas definētas Eiropas Parlamenta un Padomes Regulā (EK) Nr. 218/2009 (2009. gada 11. marts) par to dalībvalstu nominālās nozvejas statistikas iesniegšanu, kuras zvejo Atlantijas okeāna ziemeļaustrumu daļā (OV L 87, 31.3.2009., 70. lpp.).
            
               (3)  Eiropas Parlamenta un Padomes Regula (EK) Nr. 218/2009 (2009. gada 11. marts) par to dalībvalstu nominālās nozvejas statistikas iesniegšanu, kuras zvejo Atlantijas okeāna ziemeļaustrumu daļā (OV L 87, 31.3.2009., 70. lpp.).
            
               (4)  ANO Pārtikas un lauksaimniecības organizācija.
            
               (5)  Eiropas Parlamenta un Padomes Regula (ES) Nr. 1343/2011 (2011. gada 13. decembris) par atsevišķiem noteikumiem attiecībā uz zveju Vidusjūras Vispārējās zivsaimniecības komisijas (GFCM) nolīguma apgabalā, ar kuru groza Padomes Regulu (EK) Nr. 1967/2006, kas attiecas uz Vidusjūras zvejas resursu ilgtspējīgas izmantošanas pārvaldības pasākumiem (OV L 347, 30.12.2011., 44. lpp.).